All Eyez on Me (film)

All Eyez on Me er en amerikansk biografisk dramafilm fra 2017 som omhandler livet til hiphop-artisten Tupac Shakur. Den er regissert av Benny Boom og skrevet av Jeremy Haft, Eddie Gonzalez og Steven Bagatourian. Demetrius Shipp Jr. spiller rollen som Tupac, mens sentrale biroller spilles av Kat Graham, Lauren Cohan, Hill Harper og Danai Gurira.

Planene om en biografisk film rundt Shakur startet i 2011 av Morgan Creek Entertainment Group. Filmen syntes å flate ut i et produksjonshelvete i flere år med ulike regissører som blant annet Antoine Fuqua og John Singleton, før Boom ble bekreftet i november 2015. Samme måned ble Shipp Jr. med på rolleliste som sanger og hovedfotograf for filmen. Opptakene til filmen varte frem til april 2016, med filming i Atlanta, Las Vegas og Los Angeles.

All Eyez on Me  hadde premiere 14. juni 2017 på Brown Bruin Theatre og ble utgitt 16. juni 2017 i USA på hvilket som ville vært Shakurs 46-årsdag. Filmen omsatte for $55 millioner amerikanske dollar på verdensbasis.

Handling 
Ved Clinton Correctional Facility i 1995 kommer en dokumentar-filmskaper for å intervjue Tupac Shakur. I et tilbakeblikk til 1971 blir Tupacs mor, Afeni Shakur og andre medlemmer fra Black Panther Party løslatt fra fengsel. Fra en tidlig alder blir Tupac vitne til en rekke urettferdigheter i nabolaget hans. Stefaren hans, Mutulu, en revolusjonær, blir arrestert av FBI for ran og drap. Etter hvert som Tupac blir eldre, tar han litt mer avstand fra morens revolusjonære idealer. 

Tupacs musikalske karriere begynner når han slutter seg til Digital Underground. Under manager Atron Gregory begynner han å produsere hiphop-album. Selv om musikken hans blir populær, forårsaker noen kontroversielle tekster i musikken hans også problemer mellom Tupac og plateprodusentene hans. Tupac begynner å spille i filmer, og samarbeider med artister - inkludert Biggie Smalls. Han genererer både ros og kontroverser. Men Tupac blir også arrestert, etter å ha skutt mot politiet. Tupac utvikler et omstridt forhold til en narkobaron fra Brooklyn, og aspirerende musikk-sjef ved navn Nigel.

I 1993 blir Tupac stilt for retten, for voldtekt og trakassering. Den 30. november 1994 blir  Tupac angrepet og ranet av tre menn fra Brooklyn, i lobbyen til Quad Recording Studios. Han blir skutt fem ganger før mennene flykter, og han blir innlagt på sykehus. Senere skryter Tupac av å ha en affære med Biggie Smalls kone, Faith Evans. Men den 7. september 1996 blir Tupac skutt gjentatte ganger før gjerningspersonene flykter fra åstedet. Tupac ble erklært død seks dager senere, i en alder av 25 år. Selv om det har gått flere tiår siden hans død, så forblir drapet uløst.

Skuespillere 
 Demetrius Shipp Jr. som Tupac Shakur
 Danai Gurira som Afeni Shakur. Moren til Tupac, en politisk aktivist
 Lauren Cohan som Leila Steinberg. Tupacs mentor
 Jamie Hector som Mutulu Shakur. Tupacs stefar
 Annie Ilonzeh som Kidada Jones. Kjæresten som Tupac hadde på tidspunktet for hans død
 Jamal Woolard som The Notorious B.I.G., Tupacs venn, og senere rival
 Kat Graham som Jada Pinkett, en venn av Tupac
 Dominic L. Santana som Suge Knight. Grunnlegger og CEO for Death Row Records.
 Chris Clarke som Shock G, en vokalist ved Digital Underground.
 Money-B som seg selv, et medlem av Digital Underground.
 Clifton Powell som Floyd, en innsatt ved Clinton Correctional Facility

Referanser

Eksterne lenker 
 

Tupac Shakur
Filmer fra 2017
Engelskspråklige filmer
Biografiske filmer fra USA
Dramafilmer fra USA
Filmer lagt til Baltimore
Filmer lagt til Los Angeles